อายุ 37 มีลูกแล้ว 1 คน อายุ 4ขวบ แต่รู้สึกอาการปวดท้องน้อยด้านล่างขวา ไปตรวจเป็นพังผืดในมดลูกกลายเป็นภาวะมีบุตรยาก รู้สึกตกใจเลยลืมถามที่คลินิคในการรักษา ถ้าอยากมีลูกอีกจะมีแนวทางรักษายังไงคะ ไม่เคยกินยาคุมกำเนิดเลยค่ะ
สวัสดีค่ะ การมีพังผืดในมดลูกนั้นคือการที่มีพังผืดไปเจริญอยู่ในโพรงมดลูก ซึ่งเกิดจากการที่เคยมีมดลูกติดเชื้อมาก่อน หรือเกิดตามหลังการเคยขูดมดลูก ซึ่งอาการคือ จะทำให้มีประจำเดือนออกปริมาณน้อย หรือไม่มีประจำเดือนมา และมีอาการปวดประจำเดือน แต่จะไม่ปวดรุนแรงมากนักเป็นภาวะที่ทำให้มีบุตรยากได้ เพราะจะทำให้ตัวอ่อนไม่สามารถฝังตัวได้ตามปกติค่ะการรักษาภาวะดังกล่าวนั้นอาจมีการทำการตัดพังผืดทำโดยสูตินรีแพทย์ผู้เชี่ยวชาญ โดยอาจทำผ่านการส่องกล้องได้ หรือกินยาปรับฮอร์โมนหรือใส่ห่วงอนามัยเพื่อช่วยขยายโพรงมดลูกเป็นต้น ซึ่งควรปรึกษาแพทย์ที่ดูแลโดยตรงอีกครั้ง เพราะต้องพิจารณาจากโรคประจำตัวคนไข้ หรือความรุนแรงและลักษณะโรคที่เป็น และยังต้องมีการดูแลในระยะยาวค่ะ